དེང་སྐབས་མང་ཚོགས་མང་པོས་རང་ཉིད་ཀྱི་མཐུན་རྐྱེན་ལ་དམིགས་ནས་མ་དངུལ་གྲབས་གསོག་གིས་ཕག་པ་ཉོས་ཏེ་འཚོ་བར་ཕན་ཐབས་བྱེད་ཀྱི་ཡོད།འོན་ཀྱང་གསོ་ཉར་གྱི་ཐབས་ཤེས་མ་འདང་བའམ་ནད་རིམས་སྔོན་འགོག་བྱ་རྒྱུ་སོགས་མི་འདང་བའི་རྐྱེན་གྱིས་ཕག་པ་མང་པོར་དབུགས་འཚང་བའི་ནད་ཀྱིས་གནོན་ཏེ་ཤི་ཆད་བྱུང་ནས་ཁྱིམ་ཚང་སྒེར་ལ་དཔལ་འབྱོར་དང་བསམ་པའི་གྱོང་གུན་ཆེན་པོ་བཟོ་གི་ཡོད།འོ་ན་མིག་སྔར་ཕག་པའི་དབུགས་འཚང་བའི་ནད་དེའི་བཅོས་ཐབས་ལེགས་ཤོས་གང་ཡིན་ཞེ་ན་ནད་དེ་ཕོག་པའི་ཕག་པར་བ་དམ་སྣུམ་ཡག་ཤོས་སུ་འཛིན་པའི་རྩི་ཤིང་སྣུམ་དང་ཐུའུ་མེ་སུའུ་སྨན་ཕྱེ་བསྲེས་ནས་གར་ཚད་དེ་བརྒྱ་ཆ་བཅོ་ལྔ་ནས་ཉེར་ལྔ་ལ་ཟིན་པའི་སྣུམ་ཁུ་བཟོས་ཏེ་ཕག་པ་ཆེ་ཆུང་ལ་གཞིགས་ནས་ཕག་པའི་མཇིང་པའི་ཤ་གནད་ཐོག་སྨན་ཧའོ་ཧྲེང་གང་ནས་ལྔ་བར་བླུགས་པའི་སྨན་ཁབ་ཉིན་གཉིས་ནས་ཉིན་བཞིའི་རིང་ལ་ཉིན་རེ་ཐེངས་རེ་རྒྱག་དགོས།དེ་ནི་ནད་འདིར་རྣག་ཐོག་གཙབ་འཁེལ་གྱི་ཕན་འབྲས་ཐོན་ཐུབ།གཞན་ཡང་ནད་དེ་ཕྱི་རོལ་ནས་འགོས་པ་ཤས་ཆེ་བས་ཕག་པ་རང་གནས་སུ་སྐྱེ་གསོ་སྐྱེ་འཕེལ་གྱིས་གསོ་ཚགས་བྱེད་རྒྱུ་འདི་གལ་ཆེ་ལ།གལ་ཏེ་ཡུལ་གཞན་ནས་ཕག་པ་ཉོ་དགོས་བྱུང་ཚེ་སྐབས་ཤིག་རིང་ལ་ལོགས་སུ་གསོ་ཉར་བྱས་ཏེ་ནད་ཡོད་མེད་བརྟག་དགོས་པ་དང་།དེ་ནས་ཕག་པ་བྱིངས་པ་དང་མཉམ་དུ་གློད་ན་ཆོགདེ་བས་རྟག་ཏུ་ཕག་ཚང་ནང་རྡོ་ཞོ་སོགས་ཀྱི་དུག་སེལ་བྱས་ནས་ནད་གཞན་སོགས་ཀྱི་རྐྱེན་ངན་མི་ཡོང་བ་བྱེད་དགོས་པ་རེད།